**Jason Zucker** (s. 16. tammikuuta 1992 Newport Beach, Kalifornia, Yhdysvallat) on yhdysvaltalainen jääkiekkoilija, joka pelaa laitahyökkääjänä Nashville Predatorsissa.

Minnesota Wild varasi Zuckerin toisella kierroksella 59. pelaajana NHL:n varaustilaisuudessa 2010. Zuckerin vahvuudet ovat monipuolisuudessa.*lähde?* Hän pitää esikuvanaan Zach Parisea.

Ura
---

### Seuraura

Zucker aloitti jääkiekon kolmivuotiaana pelaamalla rullaluistinhockeya kotikaupungissaan Las Vegasissa, Nevadassa. 10-vuotiaana hän muutti Los Angelesiin kehittyäkseen Los Angeles Hockey Clubissa kahden vuoden ajan. Zucker palasi kotiin vuonna 2006 pelaamaan Las Vegas Outlawsin AAA-joukkueessa.

WHL-joukkue Seattle Thunderbirds varasi Zuckerin neljännellä kierroksella 84. pelaajana kesällä 2007. Hän ei kuitenkaan siirtynyt joukkueeseen, vaan pelasi kauden 2007–2008 Midgetin Detroit Compuwaressa. Hän oli tehoilla 46+56=102 joukkueen paras pistemies sekä paras maalintekijä.*lähde?* Zucker pelasi kaudella 2008–2009 Yhdysvaltain alle 18- ja 17-vuotiaiden maajoukkueissa. Kaudella 2009–2010 hän pelasi Yhdysvaltain alle 18-vuotiaiden maajoukkueessa ja teki USNTDP:ssä tehot 29+24=53 voittaen USDP:n maalipörssin 29 osumalla.

Zucker siirtyi Denverin yliopiston joukkueeseen syksyllä 2010. Hän oli kaudella 2010–2011 joukkueen toiseksi paras pistemies ja paras maalintekijä Drew Shoren kanssa.*lähde?* Zucker valittiin WCHA:n vuoden tulokkaaksi ja tulokkaiden tähdistökentälliseen sekä toiseen tähdistökentälliseen.

### NHL-ura

Maaliskuussa 2012, kahden yliopistokauden jälkeen, Zucker teki kolmivuotisen tulokassopimuksen Minnesota Wildin kanssa. Hän teki NHL-debyyttinsä 29. maaliskuuta, jolloin Wild kohtasi voitokkaassa kotiottelussa Florida Panthersin, ja pelasi kauden 2011–2012 lopulla yhteensä kuusi runkosarjaottelua tehoin 0+2=2. Kaudella 2012–2013 Zucker pelasi 20 NHL-ottelua tehopistein 4+1=5 ja 55 farmiliiga Houston Aerosin ottelua. Kaudella 2013–2014 hän pelasi 21 NHL-ottelua ja edusti 22 ottelussa AHL:n Iowa Wildia. Helmikuussa 2020 Zucker siirtyi Pittsburgh Penguinsiin vaihdossa Alex Galchenyukiin, ensimmäisen kierroksen varausvuoroon ja Calen Addisoniin.

Heinäkuussa 2023 Zucker teki vapaana agenttina Arizona Coyotesin kanssa yksivuotisen ja 5,3 miljoonan dollarin arvoisen sopimuksen.

Maaliskuussa 2024 Coyotes kauppasi Zuckerin Nashville Predatorsiin vaihdossa kuudennen kierroksen varausvuoroon vuoden 2024 varaustilaisuudessa.

### Maajoukkueura

Zucker oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti pronssia. Hän pelasi myös vuoden 2012 nuorten maailmanmestaruuskilpailuissa, joissa toimi Yhdysvaltain joukkueen kapteenina.

Zucker pelasi kahdesti alle 18-vuotiaiden MM-kilpailuissa vuosina 2009 ja 2010 ja voitti kummallakin kerralla kultaa. Jälkimmäisessä turnauksessa hän toimi Yhdysvaltain varakapteenina.

Muuta
-----

Zuckerin veljet Adam Zucker ja Evan Zucker pelaavat myös jääkiekkoa.

Lähteet
-------

1. 1 2 3 4 5 6 7 8 9 10 11  Jason Zucker *Elite Prospects*. Everysport Media Group AB.  (englanniksi)
2. 1 2 3 4  Jason Zucker NHL.com. Viitattu 28.12.2011. (englanniksi)
3. ↑  Russo, Michael: Zucker leaves Denver, signs three-year deal with Wild *StarTribune.com*.  27.3.2012.  Arkistoitu 14.6.2012. Viitattu 6.7.2012. (englanniksi)
4. ↑  Minnesota hands Florida third OT loss in past four games *ESPN.com*.  29.3.2012. Viitattu 6.7.2012. (englanniksi)
5. ↑  Zucker traded to Penguins by Wild for Galchenyuk  11.2.2020. NHL. Viitattu 11.2.2020.
6. ↑
7. 1 2 3  Elite Prospects

Aiheesta muualla
----------------

* Jason Zucker *Elite Prospects*. Everysport Media Group AB.  (englanniksi)
* Jason Zucker The Internet Hockey Databasessa (englanniksi)